****

**LATVIJAS REPUBLIKA**

**BALVU NOVADA PAŠVALDĪBA**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: [dome@balvi.lv](mailto:dome@balvi.lv)

**APSTIPRINĀT**I

ar Balvu novada Domes

2020.gada 22.oktobra

lēmumu (sēdes protokols Nr.15, 34.§)

**BALVU NOVADA PAŠVALDĪBAS NEDZĪVOJAMĀS TELPAS –DĀRZA IELĀ 2, BALVOS, BALVU NOVADĀ, NOMAS TIESĪBU IZSOLES NOTEIKUMI**

**1.Vispārīgie noteikumi**

1.1.Izsole tiek organizēta saskaņā ar 2018.gada 20.februāra Ministru Kabineta noteikumiem Nr.97 „Publiskas personas mantas iznomāšanas noteikumi”.

1.2. Nomas tiesību izsoles mērķis ir noteikt nedzīvojamās telpas Dārza ielā 2, Balvos, Balvu novadā, nomnieku, kurš piedāvā izdevīgāko finansiālo piedāvājumu nomas tiesību nodibināšanai ar Balvu novada pašvaldību.

1.3. Nomas tiesību izsoli rīko Balvu novada pašvaldības Īpašumu privatizācijas un atsavināšanas

komisija (turpmāk tekstā “Komisija”), ievērojot šos noteikumus. Komisija atbild par izsoles norisi un ar to saistīto lēmumu pieņemšanu.

1.4. Izsole notiek kā atklāta finanšu piedāvājuma – nomas tiesību maksas summas par telpas vairāksolīšana. Pretendents, kurš piedāvā augstāko nomas maksu par nedzīvojamo telpu, tiek atzīts par izsoles uzvarētāju un iegūst nomas tiesības uz diviem gadiem ar tiesībām pagarināt.

**2. Izsoles objekts**

2.1. Izsoles un nomas objekts ir Balvu novada pašvaldībai piederošās nedzīvojamās telpas Dārza ielā 2, Balvos, Balvu novadā 33,40 m2 platībā (telpu grupas kadastra apzīmējums 3801 002 0080 004 001).

2.2. Nedzīvojamās telpas nomas mērķis kafejnīcas pakalpojumu nodrošināšana, kurā tiek paredzēts:

2.2.1.kafejnīcas kvalitatīva darbība, tai skaitā publiski pieejama sabiedriskās ēdināšanas pakalpojumu sniegšana peldbaseina darbības laikā;

2.2.2. nodrošināt kafejnīcu ar nepieciešamajām tehnoloģiskajām iekārtām, mēbelēm, inventāra priekšmetiem un aprīkojumiem;

2.2.3.Bērnu stūrīša izveidošanu un galda spēles ģimenēm;

2.2.4. kafejnīcas telpu un terases vizuālais noformējums;

2.2.5. Veselīgo dzērienu piedāvājums (svaigas sulas, dārzeņu un augļu kokteiļi, piena kokteiļi utt.);

2.2.6.komplekso pusdienu piedāvājums un bērnu ēdienkarte;

2.2.7.ģimeņu svētku galda piedāvājums (bērnu dzimšanas un vārda dienu galda klāšana utt.);

2.2.8. atlaižu sistēmas piemērošana vārda dienā, dzimšanas dienā, daudzbērnu ģimenēm;

2.2.9. bezmaksas interneta WI-FI pieeja kafejnīcas apmeklētājiem.

2.3. Nosacītā nomas maksa (izsoles sākumcena) ir EUR 54,11 ( piecdesmit četri *euro,* 11 *centi*) mēnesī bez PVN.

**3. Izsoles dalībnieki**

3.1. Par izsoles dalībnieku var kļūt juridiskā vai fiziskā persona, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūt nomas tiesības.

**4. Izsoles dalībnieku reģistrācija**

4.1. Izsoles pretendentu pieteikumu pieņemšana notiek katru darba dienu no 2020.gada 9.novembra līdz 2020.gada 16.novembra plkst. 16.00, Balvu novada pašvaldībā, Bērzpils ielā 1A, Balvos. Izziņas pa tālr. 64522465, kura nodrošina dokumentu pieņemšanu un izsoles pretendentu reģistrāciju atbilstoši šiem noteikumiem, kā arī nepieciešamības gadījumā – izsoles noteikumu izsniegšanu.

4.2.Persona, kura vēlas nomāt nomas objektu, iesniedz Balvu novada pašvaldībā pieteikumu. Pieteikumā norāda:

4.2.1 fiziskā persona – vārdu, uzvārdu, personas kodu, deklarētās dzīvesvietas adresi, juridiska persona, arī personālsabiedrība – nosaukumu (firmu), reģistrācijas numuru un juridisko adresi,

4.2.2. nomas tiesību pretendenta pārstāvja vārdu, uzvārdu un personas kodu (ja ir),

4. 2.3. elektroniskā pasta adresi (ja ir),

4.2.4. nomas objektu: nedzīvojamās telpas adresi, platību un kadastra numuru;

4.2.5.nomas laikā plānotās darbības nomas objektā.

**5. Piedāvājumu iesniegšana izsolei un tā saturs.**

5.1. Šo noteikumu 4.2.punktā minētais pieteikums jāiesniedz līdz 2020.gada 16.novembra plkst.16.00 Balvu novada pašvaldībā, Bērzpils ielā 1A, Balvos. Pēc norādītā laika dokumenti netiek pieņemti.

5.2. Pieteikumu paraksta izsoles pretendents vai tā pilnvarotā persona.

5.3. Visi dokumenti iesniedzami latviešu valodā.

5.4. Reģistrācijai iesniegtie dokumenti izsoles dalībniekiem netiek atgriezti.

5.5. Komisija reģistrē saņemtos pieteikumus to saņemšanas secībā, norāda saņemšanas datumu un laiku, kā arī nomas tiesību pretendentu, kurš iesniedzis pieteikumu.

5.6. Nomas tiesību pretendents drīkst piedalīties mutiskā izsolē, ja pieteikums iesniegts publikācijā norādītajā termiņā.

5.7. Ziņas par izsoles pretendentiem un to skaitu netiek izpaustas līdz pat izsoles sākumam. Par ziņu neizpaušanu atbildīga ir Komisija.

**6. Izsoles norise**

6.1. Pieteikumus izskata Komisija 2020.gada 16.novembrī līdz izsoles sākumam. Ja pieteikumā nav iekļauta šo noteikumu 4.2.punktā minētā informācija, Komisija pieņem lēmumu par nomas tiesību pretendenta izslēgšanu no dalības mutiskā izsolē un pieteikumu neizskata.

6.2. Pirms izsoles sākuma izsoles pretendenti vai to pilnvarotās personas izsoles telpā uzrāda pasi vai citu personu apliecinošu dokumentu, pilnvarotās personas papildus uzrāda pilnvaru. Pēc dokumentu uzrādīšanas komisijas sekretāre izsniedz pretendentam izsoles dalībnieka reģistrācijas kartīti, kuras numurs atbilst nomas tiesību pretendentu saraksta ierakstītajam kārtas numuram. Ja izsoles dalībnieks vai tā pilnvarotā persona izsoles telpā nevar uzrādīt pasi (pilnvarotā persona arī pilnvaru), tiek uzskatīts, ka izsoles pretendents nav ieradies uz izsoli.

6.3.Nomas tiesību pretendenti pirms mutiskās izsoles sākuma ar parakstu apliecina, ka iepazinušies ar izsoles norises kārtību. Nomas tiesību pretendentu sarakstā ieraksta katra pretendenta vārdu un uzvārdu vai nosaukumu, kā arī pretendenta pārstāvja vārdu un uzvārdu.

6.4. Izsoli vada un kārtību izsoles laikā nodrošina Komisijas vadītājs.

6.5. Komisija publikācijā norādītajā izsoles datumā, laikā un vietā klātesošajiem paziņo, ka sākusies izsole.

6.6. Solīšanas sākumā izsoles vadītājs lūdz nomas tiesību pretendentus apstiprināt gatavību iznomāt nomas tiesību objektu par izsoles sākumcenu. Pretendents, kas neapstiprina gatavību iznomāt nomas tiesību objektu par noteikto izsoles sākumcenu, uzskatāms kā atteikums no dalības izsolē.

6.7. Pēc komisijas priekšsēdētāja ziņojuma sākas solīšanas process.

6.8. Izsoles solis ir EUR 0.03 (trīs euro centi) par kvadrātmetru.

6.9. Solīšana notiek pa vienam izsoles solim.

6.10. Komisijas priekšsēdētājs nosauc izsolāmās nedzīvojamās ēkas sākumcenu un jautā: “Kas sola vairāk?”.

6.11. Izsoles dalībnieki solīšanas procesā paceļ savu reģistrācijas kartīti ar numuru. Komisijas

priekšsēdētājs paziņo solītāja reģistrācijas numuru un piedāvāto cenu. Ja neviens no nomas tiesību pretendentiem vairs augstāku cenu nepiedāvā, izsoles vadītājs 3 (trīs) reizes atkārto pēdējo augstāko nosolīto nomas maksu un fiksē to ar āmura piesitienu. Pēc āmura pēdējā (trešā) piesitiena nedzīvojamās ēkas nomas tiesības tiek piešķirtas pretendentam, kas solījusi pēdējo augstāko cenu.

6.12. Pretendenta reģistrācijas numurs un solītā augstākā cena tiek ierakstīti protokolā.

6.13. Atsakoties no turpmākas solīšanas, katrs izsoles dalībnieks nomas tiesību pretendentu sarakstā ar parakstu apliecina savu pēdējo solīto nomas maksas summu.

6.14. Mutisko izsoli protokolē izsoles gaitas protokolā.

6.15. Ja nepieciešams papildu laiks, lai izvērtētu pieteikumu atbilstību publicētajiem iznomāšanas nosacījumiem, mutiskās izsoles beigās paziņo laiku un vietu, kad tiks paziņoti mutiskās izsoles rezultāti, ja papildu izvērtējums nav nepieciešams, mutiskās izsoles beigās paziņo, ka izsole pabeigta, kā arī nosauc visaugstāko nosolīto nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Mutiskās izsoles rezultātu paziņošanu protokolē.

6.16. Ja mutiskai izsolei piesakās tiksi viens nomas tiesību pretendents, izsoli atzīst par notikušu. Balvu novada pašvaldība ar nomas tiesību pretendentu slēdz nomas līgumu par nomas maksu, kas ir vienāda ar izsoles sākumcenu.

6.17. Komisija ir tiesīga pārbaudīt izsoles pretendentu sniegtās ziņas. Pretendents netiek pielaists izsolē, ja tiek atklāts, ka izsoles pretendents ir sniedzis nepatiesas ziņas.

**7. Nenotikusī izsole**

7.1. Izsole var tikt uzskatīta par nenotikušu:

7.1.1. ja neviens izsoles pretendents nav iesniedzis pieteikumu;

7.1.2. ja neviens no izsoles pretendentiem, kurš ieguvis tiesības slēgt nomas līgumu, nenoslēdz to noteiktajā termiņā;

7.1.3. ja tiek konstatēts, ka bijusi noruna kādu atturēt no piedalīšanās izsolē vai ja izsolē starp

pretendentiem konstatēta vienošanās, kas ietekmējusi izsoles rezultātus vai tās gaitu;

7.1.4. ja nomas tiesības iegūst persona, kurai nav bijušas tiesības piedalīties izsolē;

7.1.5.ja mutiskai izsolei piesakās vairāki nomas tiesību pretendenti un neviens nomas tiesību

pretendents nepārsola izsoles sākumcenu, izsoli atzīst par nenotikušu un rīko otro izsoli ar augšupejošu soli. Šajā gadījumā iznomātājs drīkst pazemināt izsoles sākumcenu.

**8. Izsoles rezultātu apstiprināšana**

8.1. Izsoles protokols tiek sagatavots 2 (divu) darba dienu laikā pēc izsoles rezultātu paziņošanas.

8.2. Sūdzības par Komisijas darbu iesniedzamas Balvu novada Domes priekšsēdētājam ne vēlāk kā 4 (četru) dienu laikā kopš izsoles dienas. Vēlāk iesniegtās sūdzības netiek skatītas.

8.3. Ja nepieciešams papildu laiks, lai izvērtētu pieteikumu atbilstību publicētajiem iznomāšanas nosacījumiem, komisija paziņo laiku un vietu, kad tiks paziņoti izsoles rezultāti.

8.4. Iznomātājs apstiprina izsoles rezultātus.

**9. Nomas līguma noslēgšana**

9.1. Iznomātājs nomas līgumu slēdz ar to nomas tiesību pretendentu/ -iem, kurš/ -i nosolījis/ -juši visaugstāko nomas maksu par nedzīvojamo telpu.

9.2. Nomas tiesību pretendents, kurš ir piedāvājis visaugstāko nomas maksu, 7 (septiņu) darba dienu laikā pēc mutiskās izsoles rezultātu apstiprināšanas paraksta nomas līgumu vai rakstiski paziņo par atteikumu slēgt nomas līgumu. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies.

9.3. Gadījumā, ja nomas tiesību pretendents, kurš nosolījis augstāko nomas maksu, atsakās slēgt nomas līgumu, iznomātājs secīgi piedāvā nomas līgumu slēgt tam nomas tiesību pretendentam, kurā nosolīja nākamo augstāko nomas maksu.

Domes priekšsēdētāja vietniece A. Petrova

**Pielikums**

Balvu novada Domes

2020.gada 22.oktobra

lēmumam “Par nedzīvojamo telpu Dārza ielā 2, Balvos, Balvu novada nomas maksas noteikšanu, nomas līguma projekta un izsoles noteikumu apstiprināšanu”

(prot. Nr.15, 34.§)

**NEDZĪVOJAMO TELPU NOMAS LĪGUMA PROJEKTS**

Balvos 2020.gada \_\_\_\_\_\_\_\_\_\_\_\_\_\_\_

**Balvu novada pašvaldība**, Reģ. Nr.90009115622, kas atrodas Bērzpils ielā 1A, Balvos, \_\_\_\_\_\_\_\_\_\_\_\_\_\_\_\_\_\_\_, **,** turpmāk tekstā Iznomātājs, no vienas puses un,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā Nomnieks no otras puses

1. **LĪGUMA PRIEKŠMETS**

1.1.Iznomātājs nodod Nomniekam, un Nomnieks pieņem atlīdzības lietošanā nedzīvojamo telpu (33,40 m2 platībā), telpu grupas kadastra apzīmējums 3801 002 0080 004 001, Dārza ielā 2, Balvos, Balvu novadā, turpmāk tekstā – Ēka.

1.2. Ēka Nomniekam tiek nodota ar pieņemšanas – nodošanas aktu, kuru paraksta abas līgumslēdzējas puses, kas ir nomas līguma neatņemama sastāvdaļa. Ēka tiek nodota Nomniekam tādā stāvoklī, kādā tā ir nodošanas dienā. Ēkas tehniskais stāvoklis ir fiksēts Ēkas nodošanas – pieņemšanas aktā. Nomnieks, parakstot šo Līgumu, apliecina, ka Ēkas fiziskais stāvoklis Nomniekam ir zināms un, ka tam nav pretenziju.

1.3. Iznomātājs nodod telpas – kafejnīcas pakalpojumu nodrošināšanai.

**2. NOMNIEKA PIENĀKUMI**

2.1. Nomnieks apņemas izmantot Ēku atbilstoši šā Līguma 1.3.punktā norādītajam mērķim, kurā tiek paredzēta:

2.1.1.kafejnīcas kvalitatīva darbība, tai skaitā publiski pieejama sabiedriskās ēdināšanas pakalpojumu sniegšana peldbaseina darbības laikā;

2.1.2. kafejnīcas nodrošināšana ar nepieciešamajām tehnoloģiskajām iekārtām, mēbelēm, inventāra priekšmetiem un aprīkojumiem;

2.1.3.bērnu stūrīša izveidošana un galda spēles ģimenēm;

2.1.4. kafejnīcas telpas un terases vizuālā noformējuma nodrošināšana;

2.1.5. veselīgo dzērienu piedāvājuma nodrošināšana (svaigas sulas, dārzeņu un augļu kokteiļi, piena kokteiļi utt.);

2.1.6.komplekso pusdienu piedāvājuma un bērnu ēdienkartes nodrošināšana;

2.1.7.ģimeņu svētku galda piedāvājuma nodrošināšana (bērnu dzimšanas un vārda dienu galda klāšana utt.);

2.1.8. atlaižu sistēmas piemērošana vārda dienās, dzimšanas dienās un daudzbērnu ģimenēm;

2.1.9. bezmaksas interneta WI-FI nodrošināšana kafejnīcas apmeklētājiem.

2.2. Nomnieks apņemas savlaicīgi veikt nomas maksu par telpas izmantošanu, maksājumus par saņemtajiem pakalpojumiem un nodokļus šajā Līgumā noteiktajos termiņos un kārtībā pēc piestādītiem rēķiniem.

2.3. Bez Iznomātāja rakstveida atļaujas Nomnieks nedrīkst telpu nodot apakšnomā.

2.4. Nomnieks apņemas uzturēttelpu kārtībā, kā arī saudzīgi izturēties pret tai pieguļošo teritoriju, kurā atrodas telpa visu šā Līguma darbības laiku.

2.5. Šā Līguma termiņam beidzoties vai pārtraucot tā darbību, Nomniekam ir jānodod Iznomātājam telpa ne sliktākā stāvoklī kā tā tika pieņemta.

2.6. Ja uz telpas atbrīvošanas brīdi tās stāvoklis ir pasliktinājies, tad Nomniekam ir jāveic telpas remonts pēc plāna, kas saskaņots ar Iznomātāju vai jāapmaksā remonta vērtība, ja Iznomātājs tam piekrīt.

2.7. Lietojot telpu, Nomniekam ir jāievēro LR likumdošanas akti, valsts iestāžu un pašvaldības noteikumi un lēmumi, kā arī citu kompetentu iestāžu prasības.

2.8.Nomniekam ir pienākums ievērot drošības tehnikas un ugunsdrošības noteikumus, kā arī

Iznomātāja norādījumus.

2.9. Nododot telpu Iznomātājam, Nomniekam uz sava rēķina ir jāapmaksā visi izdevumi, kas saistīti ar telpu atbrīvošanu.

2.10. Nomnieks apņemas telpu atbrīvot 5 (piecu) dienu laikā pēc šī Līguma darbības termiņa beigām vai arī no tā laušanas brīža, ja telpa ir nepieciešama pašvaldībai.

2.11. Pārtraucot šo līgumu, telpas nodošana notiek sastādot nodošanas – pieņemšanas aktu, kas ir šī Līguma neatņemama sastāvdaļa.

2.12. Ja 5 dienu laikā no šī Līguma termiņa izbeigšanās Nomnieks nav atbrīvojis telpu, tajā atstātās mantas Puses uzskatīs par pamestām un Iznomātājam ir tiesības rīkoties ar tām pēc saviem ieskatiem.

2.13. Atstājot telpu sakarā ar Līguma termiņa izbeigšanos vai Līguma laušanu, Nomniekam ir tiesības paņemt tikai tās viņam piederošās mantas un tikai tos telpas uzlabojumus, kurus var atdalīt bez telpas ārējā izskata un tehniskā stāvokļa bojāšanas. Kompensāciju par neatdalāmiem uzlabojumiem, kuri paliek telpā, nomnieks var prasīt tikai tajā gadījumā, ja šo uzlabojumu vērtība un raksturs ticis rakstveidā saskaņots ar Iznomātāju, un Iznomātājs rakstveidā ir izteicis savu piekrišanu tos kompensēt.

2.14. Nomniekam nav tiesību izmantot telpu, radot draudus cilvēku dzīvībai vai veselībai un/vai Ēkas kvalitātei un drošībai. Tāpat telpu ir aizliegts izmantot, radot ugunsgrēka vai nelaimes gadījuma draudus.

2.15. Nomniekam aizliegts telpās izmantot viegli uzliesmojošus šķīdumus un līdzekļus vai

arī kādas citas bīstamas vielas vai priekšmetus, kuri varētu apdraudēt cilvēku dzīvību vai veselību un/vai telpas kvalitāti un drošību.

2.16. Visa šī Līguma darbības laikā Nomnieks ir atbildīgs par visu to personu rīcību, kuras atrodas telpā.

**3. NOMNIEKA TIESĪBAS**

3.1. Nomniekam ir tiesības netraucēti lietot telpu visu šo Līguma darbības laiku, ievērojot šī Līguma nosacījumus.

3.2. Nomnieka tiesības lietot telpu rodas telpu nodošanas brīdī Nomniekam saskaņā ar šā Līgumā noteikto kārtību.

3.3. Nomniekam ir tiesības nodot telpu apakšnomā, iepriekš rakstveidā saskaņojot ar Iznomātāju.

3.4. Nomniekam ir tiesības pirms termiņa samaksāt nomas maksu atbilstoši šā Līguma noteikumiem.

3.5. Savlaicīgi, nepieļaujot maksājumu parāda izveidošanos un pamatojot iemeslus, Nomniekam ir tiesības rakstiski lūgt Iznomātāju izskatīt jautājumu par izmaiņu izdarīšanu atsevišķos šī Līguma noteikumos (maksājumu termiņi, kārtējās maksājumu summas utt.).

3.6. Lai sagatavotu telpas izmantošanu šā Līguma 1.3.punktā minētajam mērķim, Nomniekam ir tiesības par saviem līdzekļiem veikt telpas nepieciešamo kārtējo remontu. Par jebkādiem kapitālā remonta, pārplānošanas, ieguldījumu vai pārbūves darbiem pirms to izdarīšanas Nomnieks iepriekš rakstveidā vienojos ar Iznomātāju, un pastāvīgi saņem šo darbu veikšanai attiecīgo institūciju nepieciešamās atļaujas.

**4. IZNOMĀTĀJA PIENĀKUMI.**

4.1. Iznomātājs apņemas 5 (piecu) darba dienu laikā no šā Līguma parakstīšanas nodot Nomniekam lietošanā telpu.

4.2. Šā Līguma darbības laikā Iznomātājs apņemas nodrošināt Nomniekam brīvu pieeju telpai jebkurā diennakts laikā, kā arī netraucēt Nomniekam izmantot telpu šā Līguma 1.3.punktā minētajam mērķim.

4.3. Šā Līguma darbības laikā Iznomātājs apņemas nodrošināt Nomniekam pakalpojumus (elektrību, aukstais, karstais ūdens, apkure, kanalizācija), kas nepieciešama telpu normālai ekspluatācijai.

**5. IZNOMĀTĀJA TIESĪBAS**

5.1. Pieprasīt nomas maksas samaksu šajā Līgumā noteiktajā kārtībā.

5.2. Netraucējot Nomnieka normālu darbību, veikt telpas tehnisko apskati, tās norises laiku iepriekš saskaņojot to ar Nomnieku.

5.2. Iznomātājam ir tiesības pārtraukt šo Līgumu saskaņā ar šā Līguma noteikumiem un Latvijas Republikas likumdošanas aktiem.

5.3. Veikt nepieciešamās darbības, lai atbrīvotu telpu Līguma darbības termiņa izbeigšanās gadījumā vai arī tā pirmstermiņa laušanas gadījumā un/ vai ja Nomnieks nepilda šī Līguma saistības.

5.4. Iznomātājam ir tiesības telpu rādīt potenciālajiem telpas nomniekiem, iepriekš par to brīdinot Nomnieku.

5.5. Ārkārtēju apstākļu gadījumā Iznomātājam ir tiesības iekļūt telpā bez iepriekšēja brīdinājuma.

**6. GARANTIJAS**

6.1. Iznomātājs garantē, ka viņš ir telps īpašnieks ar attiecīgajām pilnvarām un viņam ir pilnīgas tiesības slēgt šo Līgumu atbilstoši tajā minētajiem noteikumiem, kā arī to, ka telpa šā Līguma noslēgšanas brīdī nav ieķīlāta, nav pārdota, nav iznomāta, nav aizliegta, nav strīdu priekšmets un nav nekādā citādā veidā apgrūtināta.

6.2. Iznomātājs garantē, ka Nomnieks var brīvi un bez Iznomātāja jebkāda veida pārtraukumiem vai traucējumiem izmantot telpu atbilstoši šajā Līgumā minētajiem noteikumiem.

**7. NORĒĶINU KĀRTĪBA**

7.1. Nomas maksa par telpas nomu EUR/m 2 \_\_\_ mēnesī (bez PVN), kas noteikta saskaņā ar 2020.gada \_\_\_.\_\_\_\_\_\_\_\_\_\_ Balvu novada domes lēmumu “\_\_\_\_\_\_\_\_\_\_\_\_\_\_\_\_\_” (protokols Nr.\_\_\_\_, \_\_\_\_\_.§).

Nomnieks papildus nomas maksai iznomātājam maksā LR likumos noteiktos nodokļus un maksājumus par saņemtajiem pakalpojumiem (elektrību, aukstais, karstais ūdens, apkure, kanalizācija), ( t.sk. nekustamā īpašuma nodokli par zemi (kadastra apzīmējums 3886 003 0479) proporcionāli telpu platībai 3005 kv.m.). Par sadzīves atkritumu izvešanu nomnieks slēdz līgumu ar atkritumu apsaimniekotāju.

7.3. Līguma 7.1. punktā un 7.2.punktā noteikto maksu Nomniekam jāsamaksā 15 dienu laikā pēc Iznomātāja piestādītā rēķina uz Iznomātāja norādīto norēķinu kontu.

7.4. Nomas maksu atbilstoši šim Līgumam sāk aprēķināt ar brīdi, kad telpas ir nodota Nomniekam.

7.5. Iznomātājs apņemas savlaicīgi rakstveidā brīdināt Nomnieku par nomas maksas izmaiņām.

7.6. Iznomātājam ir tiesības, rakstiski nosūtot nomniekam attiecīgu paziņojumu, vienpusēji mainīt nomas maksas apmēru, bez grozījumu izdarīšanas līgumā, ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais a sir vai tā vērtība. Minētajos gadījumos nomas maksas apmērs tika mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība.

**8. LĪGUMA GROZĪŠANAS, PAPILDINĀŠANAS UN LAUŠANAS KĀRTĪBA**

8.1. Šis Līgums var tikt grozīts un/vai papildināts. Visi šā Līguma grozījumi un papildinājumi tiek noformēti rakstiski un pievienoti šim Līgumam un ir tā neatņemamas sastāvdaļas.

8.2. Nomnieks jebkurā laikā drīkst lauzt šo Līgumu vienpusējā kārtā, brīdinot par to Iznomātāju vienu mēnesi pirms Līguma laušanas, gadījumā, ja:

8.2.1. ugunsgrēka vai no Nomnieka neatkarīga cita nelaimes gadījuma dēļ telpas kļūst nepiemērota tās turpmākai izmantošanai šajā Līgumā paredzētajam mērķim;

8.2.2. Iznomātājs nepilda viņam ar šo Līgumu uzliktās saistības;

8.2.3. Nomnieka tiesības lietot un rīkoties ar telpu kaut kādā veidā ierobežo valsts vai pašvaldības institūcijas vai trešās personas;

8.2.4. citos gadījumos, kad netiek ievēroti šī Līguma darbības noteikumi un ko paredz LR spēkā esošās likumdošanas normas.

8.3. Nomnieks jebkurā laikā drīkst lauzt šo Līgumu vienpusējā kārtā, brīdinot par to Iznomātāju vienu mēnesi pirms Līguma laušanas.

8.4. Līguma priekšlaicīgas izbeigšanas gadījumā Nomnieks neveic nekādus papildu maksājumus. Šādā gadījumā Nomnieks pārtrauc nomas maksas un komunālo pakalpojumu maksāšanu no Ēkas atbrīvošanas brīža.

8.5. Iznomātājam ir tiesības vienpusēji atkāpties no nomas līguma, neatlīdzinot Nomniekam zaudējumus, kas saistīti ar līguma pirmstermiņa izbeigšanu, kā arī Nomnieka radītos izdevumus par telpu, brīdinot par to Nomnieku divas nedēļas pirms Līguma pārtraukšanas, ja:

8.5.1. Nomnieka darbības dēļ tiek bojātas telpas;

8.5.2. Nomnieks vairāk nekā mēnesi nemaksā nomas maksu, nekustamā īpašuma nodokli par zemi vai nenorēķinās par komunālajiem pakalpojumiem;

8.5.3. Nomnieks vairāk nekā mēnesi kavē nekustamā īpašuma nodokļa samaksu;

8.5.4. telpas bez Iznomātāja piekrišanas tiek nodota apakšnomā;

8.5.5. Nomnieks bez Iznomātāja un citu kompetentu iestāžu atļaujas pārbūvēt telpas;

8.5.6. Nomnieks telpu izmanto citam mērķim nekā tas ir paredzēts šajā līgumā vai arī pārkāpj to izmantošanas noteikumus.

8.5.7. citos gadījumos, kad netiek ievēroti šī Līguma darbības noteikumi un ko paredz LR spēkā esošās likumdošanas normas.

8.6. Iznomātājam ir tiesības, rakstiski informējot Nomnieku trīs mēnešus iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar līguma pirmstermiņā izbeigšanu, ja telpa Iznomātājam nepieciešama sabiedrisko vajadzību nodrošināšanai vai normatīvajos aktos noteikto publisko funkciju veikšanai.

8.7. Ja Iznomātājs vienpusēji atkāpjas no nomas līguma šī līguma 8.5.punktā minētajā gadījumā, Iznomātājs, ievērojot Civillikumu un nomas līgumu, atlīdzina Nomnieka nepieciešamos un derīgos izdevumus, ko Nomnieks taisījis telpai.

**9. STRĪDU ATRISINĀŠANA UN PUŠU ATBILDĪBA**

9.1. Strīdi, kas rodas šī Līguma izpildes rezultātā, tiek risināti pārrunu ceļā. Gadījumā, ja vienošanās nav iespējama, strīdus jautājumi izskatāmi Latvijas Republikas likumdošanā noteiktajā kārtībā tiesā.

9.2. Puses atbilstoši spēkā esošajai LR likumdošanai ir viena otrai materiāli atbildīgas par

līgumsaistību neizpildi, kā arī par otrai Pusei radītiem zaudējumiem.

9.3. Ja Nomnieks pienācīgi nepilda šā Līguma noteikumus, Nomnieks ir pilnībā materiāli atbildīgs par visiem zaudējumiem, kas ir nodarīti Iznomātājam vai trešajām personām.

9.4. Telpu ekspluatācijā Nomnieka vainas vai neuzmanības dēļ radušos zaudējumus atlīdzina

Nomnieks.

9.5. Par zaudējumu atlīdzību, ko nodarījušas trešās personas, līgumslēdzējas puses vadās pēc LR Civillikuma normām.

9.6. Puses tiek atbrīvotas no atbildības par daļēju vai pilnīgu šā līguma saistību neizpildi, ja tas notiek nepārvaramas varas dēļ (dabas stihija u.c. notikumi), kuru puses nevarēja paredzēt vai novērst.

9.7. Šis līgums ir saistošs pušu juridiskajiem tiesību un saistību pārņēmējiem, ja tādi radīsies.

9.8. Par šajā līgumā noteikto jebkuru maksājuma nokavējumu Nomniekam tiek uzlikts līgumsods 0.01% apmērā no maksājamās summas par katru nokavēto dienu.

9.9. Līgumsoda samaksa neatbrīvo Puses no saistību pildīšanas.

9.10. Ja kādu Nomnieka darbību rezultātā Iznomātājam tiek aprēķinātas soda sankcijas, t.sk. saistītas ar neatbilstošu telpu izmantošanu, atbildība par šādām sankcijām pilnībā tiek uzlikta Nomniekam.

**10. LĪGUMA SPĒKĀ STĀŠANĀS UN TĀ DARBĪBAS TERMIŅŠ**

10.1. Līgums stājas spēkā ar parakstīšanas brīdi un ir noslēgts uz \_\_\_\_ ( ) gadiem.

10.2.Telpas lietošanas tiesības Nomniekam rodas ar Telpas nodošanas brīdi (pieņemšanas – nodošanas akts).

**11. NOSLĒGUMA NOTEIKUMI**

11.1. Šis rakstiskais līgums pilnībā apliecina Pušu vienošanos. Nekādi mutiski papildinājumi netiks uzskatīti par šā līguma nosacījumiem. Jebkuras izmaiņas šā līguma noteikumos stājas spēkā tikai tad, kad tās tiek noformētas rakstiski un tās paraksta abas Puses.

11.2. Ja kāds no šā Līguma noteikumiem zaudē juridisku spēku, tas neietekmē pārējos Līguma noteikumus.

11.3. Ja viena no līgumslēdzēja Pusēm maina savus rekvizītus, tad tai par izmaiņām otrai pusei jāpaziņo nedēļas laikā.

11.4. Līgums ir sagatavots divos eksemplāros, kuriem ir vienāds juridiskais spēks. Viens eksemplārs paliek Iznomātājam, otrs tiek nodots Nomniekam.

**12. PUŠU REKVIZĪTI:**

IZNOMĀTĀJS NOMNIEKS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

z.v. z.v.

Domes priekšsēdētāja vietniece A. Petrova